|  |  |
| --- | --- |
| **Täienduskoolitusasutus** | Projektiekspert OÜ |
| **Õppekava nimetus** | **ÄRIPLAANI- JA ETTEVÕTLUSKOOLITUS STARDIEDU** |
| **Õppevaldkond/Õppekavarühm ISCED-F 2013** | 0413 Juhtimine ja haldus |
| **Õppekava koostamise alus** | Kutsestandard – Väikeettevõtja, tase 5 Kompetentsid:  B.2.1 Äritegevuse kavandamine B 2.2 Äritegevuse käivitamine  B 2.5 Majandusarvestus |
| **Koolituse eesmärk** | Koolituse tulemusel koostab õppija ettevõtte äriplaani, omandab teadmised ettevõtte loomiseks ja ettevõtte käivitamiseks. |
| **Õpiväljundid** | * omandab teadmised ettevõtluse olemusest ja ettevõtlusvormidest; * analüüsib äriideed ja kirjeldab ettevõtluse riske; * eristab toote ja teenuse olemust, määratleb sihtturu; * tunneb turundamise aluseid ja valib sobivad müügikanalid; * teab raamatupidamise korraldamise ja maksunduse nõudeid väikeettevõtluses; * eristab töötegemist tõendavaid lepinguid ning määratleb töötervishoiu ja tööohutuse valdkonna nõuded; * planeerib ettevõtte tulusid, kulusid ja oskab koostada ning analüüsida ettevõtte finantsprognoosi; * oskab koostada alustava ettevõtte äriplaani. |
| **Õpingute alustamise tingimused** | Koolitusele asudes on eelduseks oma äriidee olemasolu |
| **Õppekeel** | Eesti keel |
| **Sihtgrupp** | Ettevõtlusega alustada soovijad, ettevõtlusest huvitatud inimesed |
| **Õppe kogumaht (sh auditoorne, iseseisev või praktiline töö)** | 80 akad. tundi, millest 60 akad.tundi on auditoorset tööd ja 20 akad. tundi iseseisvat tööd |
| **Õppe sisu** | **Moodul I. Sissejuhatus. Äriidee, äriplaan (16 tundi)**  Sissejuhatus ettevõtlusesse ja ettevõtjale vajalikud pädevused. Ettevõtluse olemus, arengutendentsid. (4 t)  Ettevõtlusvormid, nende eripärad. Ettevõtte asutamise etapid (4 t) Äriidee, ärimudeli analüüs (4 t)  Äriplaani olemus, struktuur. Äriplaani koostamise eesmärgid ja põhimõtted. (4 t)  **Moodul II. Toode, teenus. Turg.Turundamine (14 tundi)**  Toode, teenus. Arendus. Tootmis- ja teenindusprotsessi etapid. Tarneahel. (4 t)  Turg. Turu tasakaal. Kliendi profiili määramine. Konkurendid, konkurentsianalüüs. (4t)  Turundusstrateegiad, müügikorraldus. Kaasaegsete turunduskanalite valikuvõimalused. Reklaam (6 t)  **Moodul III. Juriidilised aspektid. Tööõigus ja-ohutus (8 tundi)**  Seadusandlusest tulenevad nõuded ettevõtte asutamisel. (2 t)  Tööõigus. Lepingute tüübid, sõlmimine, poolte õigused ja kohustused.  Tööohutus (6 t)  **Moodul IV. Raamatupidamine. Maksundus (8 tundi)**  Raamatupidamise korraldamine väikeettevõttes (2 t)  Raamatupidamise põhialused. Aruandlus (4 t) Ülevaade Eesti maksusüsteemist (2 t)  **Moodul V. Finantsplaneerimine (8 tundi)**  Omahinna kalkulatsioon, kulude arvestus. Müügiprognoosid (4 t) Alustava väikeettevõtte finantsprognoosid. (4 t)  **Äriplaani individuaalne konsultatsioon 2 tundi**  **Äriplaani esitlus ja kaitsmine 4 tundi**  **Iseseisev töö äriplaani koostamiseks 20 tundi** |

|  |  |
| --- | --- |
| **Õppekeskkonna kirjeldus** | Õpe toimub õppeklassis, mis vastab töötervishoiu- ja tööohutuse nõuetele. Õppeklass on varustatud kaasaegse tehnikaga, vajadusel on osalejatel kasutada arvutid. Õppekeskond on kohandatud ka liikumispuudega inimestele. |
| **Õppemeetodid** | Loengud põimituna praktiliste näidetega. Arutelud. Rühmatööd. Tagasisidestamine valmivale äriplaanile iga koolitusteema ja mooduli järel ning enne äriplaani kaitsmist. |
| **Õppematerjalid** | Koolituse õppematerjalid saab õppija paberkandjal või elektrooniliselt. Materjalid on koostatud koolitajate poolt. Õppematerjalid on koolitusel osalejale tasuta ja jäävad peale koolituse lõppu osalejale. Õppematerjalide koostamisel on arvestatud andmekaitse ja autorluse nõuetega. |
| **Hindamine ehk õppe lõpetamise tingimused** | Hindamismeetod. Õppija esitleb ja kaitseb koolituse käigus valminud äriplaani.  Hindamiskriteerium. Äriplaan on koostatud lähtuvalt koolitusel käsitletud teemadest ja esitluse käigus selguvad omandatud õpiväljundid. |
| **Väljastatavad dokumendid** | Tunnistus, kui õppija on omandanud õpiväljundid, esitlenud ja kaitsnud äriplaani.  Tõend, kui õppija on osalenud koolitusel, kuid hindamisel ei osale |
| **Koolitajad** | **Meeli Vaikjärv**. Kõrgharidus Tallinna Tehnikaülikoolis programmeerimise erialal, magistrikraadid Tallinna Ülikoolis organisatsioonikäitumise erialal ning Tartu Ülikoolis religiooniuuringute erialal (magistritöö ettevõtlusuuringutes). Meeli omab raamatupidamise alast töökogemust üle 20 aasta. Töötanud ettevõtluskonsultandina EAS-s, omab äriplaanide kirjutamise kogemust. Täiskasvanute koolitaja kogemus üle 10 aasta.  **Ülle Käär**. Kõrgharidus majandusarvestuse erialal Lääne-Viru Rakenduskõrgkoolis ja magistrikraad Eesti Maaülikoolis ettevõtluse ja ökonoomika erialal (magistritöö tööõiguse valdkonnas). Omab täiskasvanute koolitaja kutset, tase 6.  Ülle on töötanud kutse- ja rakenduskõrgkoolis õpetajana üle 10 aasta. Igapäevaselt töötab koolitusjuhina koolitusfirmas. Täiskasvanute koolitaja kogemust omab üle 20 aasta. |